 Ebi ló ń pami ti mo fi já sọọbu láti jí bisikitì- Afurasi Asuquo Ebi ló ń pami ti mo fi já sọọbu láti jí bisikitì- Afunrasi Awọn agbofinro mu u pe o jale ni ṣọọbu kan ni agbegbe naa. Nínú ọrọ rẹ Asuquo to n síṣẹ àtunṣe ọpa ẹrọ omi plumber sọ lẹyìn ti ọwọ tẹẹ lo ti sàlàye pé ọwọ ebi lo bá oun ti oun fi lo já sọọbù láti ji ẹlẹrìndodò àti bísikítí. Small Doctor: Mo kórira igbó, ọtí àti sìgá nítorí màmá mi lòdì si Asuquo ọmọ bibi ìpínlẹ Akwa Ibom bẹ ẹni to ni sọọbù ti o já pé ki wọn fi orí jin òun ni èyi to sàlàyé pé ó mu ẹbi to n pa oun dinku. Ní ààjìn ni ọwọ àwọn ọlọdẹ orú tẹ Asuquo ní àgbègbè Rumuodara lẹyìn to já sọọbu naa láti jẹ Gala, ẹlẹrindodo àti bisikiti. Nígbà ti wọn bẹrẹ si ni fi ọrọ wáa lẹnu wò, ọmọkunrin náà ni òun ko tii fi òunjẹ kan ẹnu fún ọjọ meji pẹlú ìreti pé o yẹ ki oun rí iṣẹ gbà sùgbọn ti kò yori. Asuquo ní èyí lo tí oun láti já sọọbu náà láti rí ǹkan jẹ láti dóòlà ẹmí oun nítori oun ní ọgbẹ inú tí o si ti n dàá láàmu fú odindi ọjọ meji. Wọn ti fá afura si náà le ọlọpàá Okporo ni àgbegbe Rumuodara lọwọ fún ìwádìí. Ẹwẹ, àwọn ẹgbẹ ajafẹtọọ ní ìpínlẹ Rivers ti ro àwọn ọlọdẹ ni àdúgbò Rumuodara láti rii dáju pé wọn o tẹ ofin ati ẹtọ àwọn ti wọn ba mú lóju mọlẹ. Ogbẹni Prince Wiro to jẹ alaga ajọ awọn ajijangbara nipinlẹ Rivers ni wọn ko gbọdọ fiya aitọ jẹ afurasi naa rara. : Ẹni ọdun mẹẹdọgbọn kan, Destiny Asuquo ni ọwọ sìnkún ọlọpàá tí tẹ ni ìlú Port Harcourt lágbègbè Rumuodara ni ìpínlẹ Rivers. 